Matthias de Zordo

Matthias de Zordo (født 21. februar 1988 i Bad Kreuznach) er en tysk spydkaster. Han deltok i spydkastkonkurransen under EM i friidrett 2010 i Barcelona og tok sølvmedaljen etter en spennende konkurranse med Andreas Thorkildsen, som til slutt vant. Matthias de Zordos kast var på 87,81 meter. Med det forbedret han sin tidligere bestenotering med over tre meter. I juli 2010 ble han også tysk mester i spydkast.

De Zordo er en av få som kaster spyd med venstre hånd, og den som har kastet lengst i verden av disse. Han var aktiv i flere idretter da han vokste opp, blant annet spilte han håndball for HGC Bad Kreuznach. Fra 2006 til 2007 gjorde han tjeneste innenfor «Freiwilliges Soziales Jahr in Sport». Han har hatt en ull-lue, som han selv omtaler som lykkelua, som han til tider har nyttet i konkurranser.

 Referanser 

 Eksterne lenker 

 Portrett hos leichtathletik.de (tysk)
 Intervju med Matthias de Zordo (tysk)

Kategori:Tyske spydkastere
Kategori:Verdensmestere i friidrett for Tyskland
Kategori:Deltakere for Tyskland under Sommer-OL 2012
Kategori:Friidrettsutøvere under Sommer-OL 2012
Kategori:Diamond League-vinnere
Kategori:Fødsler i 1988
Kategori:Personer fra Bad Kreuznach
Kategori:Deltakere for Tyskland under EM i friidrett 2012
Kategori:Deltakere for Tyskland under EM i friidrett 2010
Kategori:EM-sølvmedaljevinnere i friidrett for Tyskland